	ROMANIA

JUDEŢUL TIMIŞ

MUNICIPIUL TIMIŞOARA

PRIMAR
SC2020-21813/18.09.2020 


	
	
	

	Bd. C.D. Loga nr. 1, 300030   Timişoara,  tel: +40 256  408 300,  fax:+40 256 490 635 e-mail: primariatm@primariatm.ro  internet: www.primariatm.ro


[image: image1.jpg]



REFERAT DE APROBARE A PROIECTULUI DE HOTĂRÂRE 

privind transmiterea, fără plată, a dreptului de proprietate asupra unor imobile din str. Cluj nr. 2 către Parohia Ortodoxă Romana Zona Pârvan –Biserica Studenţilor Timisoara

1. Descrierea situatiei actuale


Prin HCLMT nr. 248/30.06.2009 s-a aprobat atribuirea in folosinta gratuita pe o perioada de 49 ani, Parohiei Ortodoxe Biserica Studenţilor în vederea finalizării ansamblului bisericesc ce are şi un caracter didactic, a suprafeţei de teren de 3625 m.p. din următoarele  cărţi funciare şi parcele topo:    

 - C.F. nr. 5905 Timişoara cu nr. topo 9609/3 în suprafaţă de 1850 m.p., şi C.F. nr. 2 Timişoara cu nr. topo 9621 în suprafaţa de 1775 m.p.. 

De asemenea, prin art. 4 din HCLMT nr. 284/13.07.2010 s-a aprobat ridicarea şi radierea din Cartea Funciară a dreptului de administrare al Universităţii Politehnica Timişoara asupra parcelei cu nr. top  nou creat 9607, 9609/2, 9593, 9592/1/2, 9608/2/2, în suprafaţă totală  de 1095 mp şi trecerea acesteia în administrarea Parohiei Bisericii Studenţeşti.

Tot prin HCLMT nr. 105/29.03.2011 s-a aprobat atribuirea în folosinţă gratuită, pe o perioadă de 49 de ani Parohiei Ortodoxe Biserica Studenţilor, a suprafeţei de teren  de 534 m.p. situată între străzile Bela Bartok şi str. Cluj, între Liceul de Muzică şi Facultatea de Chimie din cadrul Universităţii Politehnica Timişoara în vederea finalizării ansamblului bisericesc. Terenul ce se atribuie cuprinde:

-255 m.p. din parcela cu nr. topo 9622 cuprinsă în CF nr. 422501 Timişoara (provenită din conversia de pe hârtie a CF nr. 7390) cu suprafaţa totală de 812 m.p., 

-171 m.p. din parcela cu nr. topo 9620 cuprinsă în CF nr. 422539 Timişoara (provenită din conversia de pe hârtie a CF nr. 1 Timişoara) cu suprafaţa totală de 645 m.p., 

-108 m.p. din parcela cu nr. topo 9618 cuprinsă în CF nr. 422538 Timişoara (provenită din conversia de pe hârtie a CF nr. 1 Timişoara) cu suprafaţa totală de 815 m.p..
2. Schimbari preconizate și rezultate așteptate

Prin adresa din data de 17.09.2020, Parohia Ortodoxă Romana Zona Pârvan –Biserica Studenţilor Timisoara, solicită, transmiterea, fără plată, a dreptului de proprietatea asupra imobilelor atribuite în folosinţă gratuită.

În conformitate cu art. 41 alin. (1) din HG nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române, Patriarhia Română, mitropolia, arhiepiscopia, episcopia, vicariatul, protopopiatul (protoieria), mănăstirea şi parohia sunt persoane juridice de drept privat şi utilitate publică, cu drepturile şi obligaţiile prevăzute de prezentul statut.

Potrivit art. 1 din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.
3. Concluzii
Prin urmare, consider necesar și oportun  aprobarea proiectului de hotărâre privind transmiterea, fără plată, a dreptului de proprietate asupra unor imobile din str. Cluj nr. 2 către Parohia Ortodoxă Romana Zona Pârvan –Biserica Studenţilor Timisoara.

